## NAVODILA ZA IZPOLNJEVANJE VLOGE ZA VPIS OTROKA V VRTEC SPLOŠNA OPOMBA

Vloga za vpis se odda v vrtec pri OŠ ali v Kranjske vrtce ali v koncesijski vrtec kadarkoli med letom in v času javnega vpisa novincev za novo šolsko leto.

- VLAGATELJ/ICA mora oddati vlogo v vrtec prve izbire.

Centralna evidenca vpisanih otrok omogoča vnos le ene vloge za posameznega otroka . Če vlagatelj odda več vlog za posameznega otroka, se upošteva izključno vloga, ki je bila prva vnesena v centralno evidenco vpisanih otrok, za ostale vloge vrtec pisno obvesti vlagatelja, da teh vlog ne bo obravnaval. Za dopolnitev vloge ali odpravo pomanjkljivosti le- te vas lahko vrtec pozove po telefonu, elektronski pošti ali ustno, če starši pridejo v vrtec. Pravilnost podatkov navedenih v vlogi, lahko preveri komisija za sprejem otrok pri upravljavcih zbirk osebnih podatkov, ki jih vodijo v skladu z zakonom.

- PODATKI O OTROKU

Vpišite podatke o otroku.

## III. PODATKI OSTARŠIH OZ. ZAKONITIH SKRBNIKIH

Vpišite zahtevane podatke. Starši, ki imajo stalno prebivališče na območju mestne občine Kranj najmanj eno leto pred oddajo vloge obkrožijo DA . Starši, ki tega pogoja ne izpolnjujejo, obkrožijo NE .

Starši, ki imajo status tujca v Republiki Sloveniji obkrožijo DA , ostali pa obkrožijo NE . Če imajo starši/eden od staršev status tujca v Republiki Sloveniji, ki so/je zavezanec za dohodnino v Republiki Sloveniji, in nima(jo) stalnega prebivališča v Republiki Sloveniji, vpišejo naslov pod začasno prebivališče, k vlogi pa priložijo dokazilo, ki je navedeno v vlogi.

Starši, ki imajo na dan oddaje vloge enega izmed naslednjih statusov: zaposlen, kmet, upokojenec, študent, volonter - pripravnik, dijak, zavarovanec po 52. členu Zakona o starševskem varstvu in družinskih prejemkih obkrožijo DA in priložijo dokazilo navedeno v vlogi, ostali obkrožijo NE .

Če je bil otrokov starš policist, ki je izgubil življenje pri opravljanju operativnega ali drugega nevarnega dela oz. če je staršu policistu zaradi poškodbe, ki jo je utrpel pri opravljanju svojega dela, priznana invalidnost I. kategorije, obkrožite DA in priložijo dokazilo navedeno v vlogi, ostali obkrožijo NE .

Če otrok živi v enostarševski družini , vlagatelj obkroži DA in priloži eno od dokazil navedenih v vlogi, ostali obkrožijo NE .

Če obstaja invalidnost staršev oziroma otrok, vlagatelj obkroži DA in priloži dokazilo navedeno v vlogi, ostali obkrožijo NE .

## IV. SOROJENCI

V tabelo vpišite priimek in ime ter EMŠO dvojčkov, trojčkov oz. sorojencev, ki jih v razpisanem šolskem letu hkrati z otrokom, za katerega izpolnjujete to vlogo, vpisujete v vrtec. Vpišite tudi podatke sorojenca, ki je že vključen v vrtec oz. v šolo kjer deluje enota vrtca. V primeru, da vključujete več otrok hkrati v vrtec, je potrebno vlogo za vpis otroka v vrtec vložiti za vsakega otroka posebej.

- V. ŽELENI VRTEC (vrtci pri OŠ, Kranjski vrtci, koncesijski vrtci)

Izberite eno, dva ali tri enote vrtca pri OŠ, Kranjskih vrtcih ali koncesijskih vrtcih. Obvezno morate pod št. 1. napisati vrtec in do tri enote v okviru izbranega vrtca, v katere si najbolj želite vključiti vašega otroka in v ta vrtec vložite vlog o (npr. vrtec: Kranjski vrtci, enote: Najdihojca, Mojca, Ostržek). Če želite, pod št. 2 (vrtec druge izbire) in 3 (vrtec tretje izbire) napišite vrtec in v okviru vrtca do tri enote v okviru izbranega vrtca, ki bi jih izbrali, če otroka ne bi bilo mogoče vključiti v prvi oz. drugi vrtec oz. enoto. Poleg izbranih vrtcev oz. enot, se lahko odločite še za četrto možnost, kjer obkrožite DA , če želite, da je otrok sprejet v kateremkoli javnem vrtcu na območju mestne občine Kranj in to v primeru, ko ne bo sprejet v vrtec oz. enoto pod št. 1., 2., in 3. V

9